
న్యూఢిల్లీ : ప్రధాన మంత్రి నరేంద్రమోదీపై మాజీ ప్రధాని మన్మోహన్ సింగ్ పదునైన విమర్శలు చేశారు. పాకిస్థాన్ దౌత్యాధికారులతో తాను సమావేశమైనట్లు ధ్రువీకరిస్తూ సోమవారం మన్మోహన్ సింగ్ విడుదల చేసిన ప్రకటనలో మోదీని తీవ్రంగా దుయ్యబట్టారు. మణిశంకర్ అయ్యర్ ఆతిథ్యమిచ్చిన విందు కార్యక్రమంలో తాను పాల్గొన్నానని, ఈ కార్యక్రమంలో పాకిస్థాన్ హై కమిషనర్, ఇతర పాకిస్థానీ అధికారులు పాల్గొన్నారని తెలిపారు. అయితే తాను గుజరాత్ ఎన్నికల గురించి పాకిస్థానీలతో మాట్లాడలేదన్నారు. మోదీ తనపై దుష్ప్రచారం చేస్తున్నారని ఆరోపించారు. మోదీ తీరు తనకు తీవ్ర ఆవేదనను కలిగించిందన్నారు.తనపై మోదీ చేస్తున్న నిందారోపణలను ఖండిస్తున్నట్లు మన్మోహన్ సింగ్ పేర్కొన్నారు. మణిశంకర్ అయ్యర్ ఆతిథ్యమిచ్చిన విందులో తాను ఎవరితోనూ గుజరాత్ ఎన్నికల గురించి మాట్లాడలేదన్నారు. మోదీ ఆరోపణలు తప్పు అని తెలిపారు. విందులో పాల్గొన్నవారు కూడా గుజరాత్ విషయంపై మాట్లాడలేదన్నారు. కేవలం భారత్-పాకిస్థాన్ సంబంధాలపై మాత్రమే చర్చ జరిగిందన్నారు. ఈ విందులో పాల్గొన్న ఇండియన్ పబ్లిక్ సర్వెంట్స్, జర్నలిస్టుల పేర్ల జాబితాను కూడా తన ప్రకటనతోపాటు మన్మోహన్ సింగ్ విడుదల చేశారు. వీరు జాతి వ్యతిరేక కార్యకలాపాలకు పాల్పడినట్లు ఆరోపణలు లేవని తెలిపారు.ఉగ్రవాదంతో పోరాటంలో రాజీపడిన ట్రాక్ రికార్డుగల పార్టీ, ప్రధాన మంత్రి చేత జాతీయవాదం గురించి సూక్తులు చెప్పించుకోవలసిన అవసరం కాంగ్రెస్ పార్టీకి లేదని మన్మోహన్ సింగ్ అన్నారు. ఉధంపూర్, గురుదాస్ పూర్లలో ఉగ్రవాద దాడులు జరిగిన తర్వాత, ఎవరూ పిలవకుండానే పాకిస్థాన్ వెళ్ళిన విషయాన్ని ప్రధాని మోదీకి గుర్తు చేస్తున్నానని పేర్కొన్నారు. వ్యూహాత్మక వైమానిక స్థావరమైన పఠాన్ కోట్లో  పాకిస్థాన్ ప్రేరణతో ఉగ్రవాద దాడి జరిగిందని, దీనిపై దర్యాప్తు చేసేందుకు పాకిస్థాన్కు చెందిన ఐఎస్ఐని పఠాన్కోట్కు ఎందుకు ఆహ్వానించారో మోదీ దేశానికి చెప్పాలన్నారు.

newdhilly : pradhaana mantri narendramodipai maji pradhaani manmohan sing padunaina vimarsalu chesaru. pakisthan douthyaadhikaarulatho taanu samavesamainatlu dhruvikaristu somavaram manmohan sing vidudala chesina prakatanalo modeeni teevramgaa duyyabattaaru. manisankar ayyar aatidhyamichchina vindu kaaryakramamlo taanu paalgonnaanani, ee kaaryakramamlo pakisthan hai commisioner, itara paakisthaanii adhikaarulu paalgonnaarani telipaaru. ayithe taanu gujarat ennikala gurinchi paakisthaaneelatho matladaledannaru. modii tanapai dushprachaaram chestunnarani aaropinchaaru. modii teeru tanaku teevra aavedananu kaliginchindannaaru.tanapai modii chestunna nindaaropanalanu khandistunnatlu manmohan sing perkonnaru. manisankar ayyar aatidhyamichchina vindulo taanu evaritoonuu gujarat ennikala gurinchi matladaledannaru. modii aaropanalu tappu ani telipaaru. vindulo paalgonnavaaru kuudaa gujarat vishayampai matladaledannaru. kevalam bharat-pakisthan sambandhaalapai matrame charcha jarigindannaaru. ee vindulo palgonna indian pablic survents, jarnalistula paerla jaabitaanu kuudaa tana prakatanathopaatu manmohan sing vidudala chesaru. veeru jaati vyatireka kaaryakalaapaalaku paalpadinatlu aaropanalu levani telipaaru.ugravaadamto poraatamlo raajeepadina track rikaardugala party, pradhaana mantri chetha jaatiiyavaadam gurinchi suuktulu cheppinchukovalasina avasaram congress paarteeki ledani manmohan sing annaru. udhampur, gurudas poorlalo ugravaada daadulu jarigina tarvaata, evaruu pilavakundaane pakisthan vellina vishayaanni pradhaani modeeki gurtu chestunnanani perkonnaru. vyuuhaatmaka vaimanika sthaavaramaina pathaan kotlo  pakisthan preranatho ugravaada daadi jarigindani, deenipai daryaaptu chesenduku paakisthaanku chendina isin pathaankotku enduku aahvaaninchaaro modii deshaniki cheppaalannaaru.